b'\n_START_ARTICLE_\nHeinz Guderian\n_START_SECTION_\nRana karijera\n_START_PARAGRAPH_\nHeinz Guderian je ro\xc4\x91en u Kulmu, Zapadna Pruska, i od 1901. do 1907. poha\xc4\x91a razne vojne \xc5\xa1kole. 1907. pristupa vojsci kao zastavnik u J\xc3\xa4ger Bataillonu nr.10 (Hanoverian) kojim u to vrijeme zapovijeda njegov otac. 1911. prelazi u 3. Telegraphen-Bataillon, Korpus veze pruske armije. U listopadu 1913. o\xc5\xbeenio se sa Margaretom Goerne s kojom ima dva sina._NEWLINE_Tijekom Prvog svjetskog rata slu\xc5\xbeio je kao \xc4\x8dasnik pri vezi i glavnom sto\xc5\xbeeru. Nakon rata Guderian ostaje u smanjenoj njema\xc4\x8dkoj vojsci (Reichswehr), gdje se specijalizira za oklopno ratovanje. Kako je govorio i francuski i engleski jezik na njega su utjecali britanski teoreti\xc4\x8dari manevarskog ratovanja J. F. C. Fuller i B. H. Liddel Hart kao i djela tada nepoznatog Charlesa de Gaullea. Njegove radove na njema\xc4\x8dki je preveo Guderian._NEWLINE_Achtung-Panzer! je napisan 1936.-37. kao obja\xc5\xa1njenje Guderianovih teorija o ulozi tenkova i zrakoplova u modernom ratovanju. Oklopne snage koje je kreirao bile su okosnica njema\xc4\x8dke vojske tijekom drugog svjetskog rata, i borile su se u skladu sa doktrinom poznatom kao blitzkrieg. Do dana\xc5\xa1njeg dana njegov doprinos taktici zdru\xc5\xbeenog borbenog djelovanja zrakoplovstva i oklopnih/motoriziranih snaga prou\xc4\x8dava se u vojnim akademijama \xc5\xa1irom svijeta.\n_START_SECTION_\nDrugi svjetski rat\n_START_PARAGRAPH_\nU Drugom svjetskom ratu Guderian je prvo slu\xc5\xbeio kao zapovjednik XIX armijskog korpusa (XIX Armee Korps) tijekom napada na Poljsku i Francusku. Osobno je vodio prodor kroz Ardene, preko rijeke Meuse i kroz Francuske obrambene polo\xc5\xbeaje kod Sedana. Guderianova oklopna grupacija vodila je "trku do mora" kojom je podijelila savezni\xc4\x8dke snage na dva dijela, li\xc5\xa1iv\xc5\xa1i BEF (Britanske ekspedicijske snage) i Francuske armije u sjevernoj Francuskoj i Belgiji njihovih zaliha goriva, hrane, rezervnih dijelova i streljiva._NEWLINE_1941. zapovijeda Panzergruppom Guderian u operaciji Barbarossa, njema\xc4\x8dkom napadu na SSSR, primiv\xc5\xa1i odlikovanje "Vite\xc5\xa1ki kri\xc5\xbe sa hrastovim li\xc5\xa1\xc4\x87em" u srpnju te godine. Od 5. listopada 1941. Panzergruppe Guderian je preimenovana u II Panzerarmee (2. Oklopna armija) i Guderian ostaje njen zapovjednik. Tijekom operacije Barbarossa vodi svoje oklopne snage u brzom napredovanju u skladu sa Blitzkrieg doktrinom i od svojih vojnika dobiva nadimak "Schneller Heinz" (brzi Heinz). Njegov oklopni klin zauzima Smolensk za vrlo kratko vrijeme, i nalazi se na polo\xc5\xbeajima za zavr\xc5\xa1ni napad na Moskvu kada mu je zapovije\xc4\x91eno da skrene na jug prema Kijevu (L\xc3\xb6tzen naredba). Smijenjen je sa du\xc5\xbenosti 25. prosinca 1941. nakon \xc5\xa1to je G\xc3\xbcnther von Kluge tvrdio da je zapovijedio povla\xc4\x8denje u suprotnosti sa Hitlerovim zapovijedima da se zadr\xc5\xbee svi osvojeni polo\xc5\xbeaji bez obzira na cijenu, te je premje\xc5\xa1ten u pri\xc4\x8duvu. Guderian je stalno poricao da je takvo ne\xc5\xa1to uradio i iz sada\xc5\xa1nje perspektive \xc4\x8dini se da je to istina. Ironi\xc4\x8dno ta o\xc4\x8dito mitska insubordinacija je jo\xc5\xa1 glavni dokaz, njegovim \xc5\xa1tovateljima, njegova neslaganja sa Hitlerom. Iako Guderianovo osobno vi\xc4\x91enje te situacije isklju\xc4\x8divo le\xc5\xbei u Klugeovim optu\xc5\xbebama na njegov ra\xc4\x8dun koje su skoro i dovele do dvoboja koji jasno Hitler nije dopustio._NEWLINE_Nakon njema\xc4\x8dkog poraza kod Staljingrada Guderian je ponovo pozvan u aktivnu slu\xc5\xbebu i 1. o\xc5\xbeujka 1943. postaje Glavni inspektor oklopnih snaga. Njegove du\xc5\xbenosti na tom mjestu bile su odre\xc4\x91ivanje doktrine uporabe oklopnih snaga, nadgledanje dizajna i proizvodnje tenkova kao i obuka oklopnih snaga._NEWLINE_21. srpnja 1944., nakon neuspjeha urote od 20. srpnja 1944., Guderian postaje na\xc4\x8delnik sto\xc5\xbeera vojske (Chef des Generalstabs des Heeres) kao nasljednik Kurta Zeitzlera koji je napustio polo\xc5\xbeaj 1. srpnja nakon \xc5\xbeiv\xc4\x8danog sloma. Tijekom svog slu\xc5\xbebovanja kao na\xc4\x8delnik imao je dugi niz sukoba sa Hitlerom oko na\xc4\x8dina vo\xc4\x91enja rata na obje boji\xc5\xa1nice. Napokon 28. o\xc5\xbeujka 1945. Hitler ga razrje\xc5\xa1ava svih du\xc5\xbenosti nakon sva\xc4\x91e oko neuspjela protuudara generala Theodora Bussea kod K\xc3\xbcstrina. Hitler ga je razrje\xc5\xa1io uz obja\xc5\xa1njenje da mu je potrebno \xc5\xa1est tjedana odmora zbog zdravstvenih problema. Na du\xc5\xbenosti ga je zamijenio general Hans Krebs.\n_START_SECTION_\nNakon rata\n_START_PARAGRAPH_\nUnato\xc4\x8d zahtjevima Poljaka i Sovjeta Guderian nije optu\xc5\xbeen niti za jedan ratni zlo\xc4\x8din na N\xc3\xbcrnber\xc5\xa1kom procesu, njegove akcije i pona\xc5\xa1anje smatrane su konzistentnim s pona\xc5\xa1anjem profesionalnog vojnika._NEWLINE_Poljska je smatrala da u slu\xc4\x8daju bitke kod Wizne, Guderianove prijetnje poljskom zapovjedniku Wladislawu Raginisu strijeljanjem ratnih zarobljenika, ako se preostale poljske snage ne predaju, bio ratni zlo\xc4\x8din. Neki vojni povjesni\xc4\x8dari to smatraju majstorskim blefom, ipak Poljaci se s tim ne sla\xc5\xbeu. Nadalje tisu\xc4\x87e sovjetskih ratnih zarobljenika strijeljali su vojnici pod Guderianovim zapovjedni\xc5\xa1tvom. Tako\xc4\x91er Guderian je prihvatio posjed u regiji Warthegau kao njema\xc4\x8dkom teritoriju anektiranom nakon invazije na Poljsku, koji je prethodno oduzet njegovim poljskim vlasnicima._NEWLINE_10. svibnja 1945. predao se Amerikancima i bio u pritvoru kao ratni zarobljenik sve do pu\xc5\xa1tanja 1948. Umro je 15. svibnja 1954. u Zapadnoj Njema\xc4\x8dkoj._NEWLINE_Njegov sin Heinz G\xc3\xbcnther Guderian, ni\xc5\xbei \xc4\x8dasnik u Wehrmachtu je postao poznati general Bundeswehra vojske Zapadne Njema\xc4\x8dke i glavni tajnik NATO-a .'